Frans Cronjé: Gordhan groter probleem as wat baie besef | Netwerk24
Op 'n moeilike tydstip in die aanloop tot die politieke oorgang van die 1990's het 'n voormalige senior Nasionale Party-leier na bewering vir 'n Amerikaanse diplomaat gesê Suid-Afrika moenie die verkeerde fout maak nie. Dit is 'n uitsonderlike manier om die beperkte keuses te beskryf wat lande soms het.
Twee weke gelede is in hierdie rubriek daarna verwys dat Pravin Gordhan, minister van finansies, in die eerste plek aandadig was aan 'n anti-sake-gerigte beleidsraamwerk wat soveel skade aan die ekonomie aangerig het.
In die tweede plek het die regering in Gordhan se ampstermyn beheer oor die begroting begin verloor en sy skuldvlakke verdubbel deur roekelose optredes soos die beduidende vergroting van die staatsdiens, die subsidies wat aan korrupte en swak bestuurde maatskappye in die staat se besit betaal is, asook belastinggeld wat op duur SEB-tenders vermors is.